1. ปัจจัยความเสี่ยง

ตามที่ทางบริษัทฯ ได้แจ้งไปยังตลาดหลักทรัพย์แห่งประเทศไทยเมื่อวันที่ 21 กุมภาพันธ์ 2550 ว่า ณ
ปัจจุบัน บริษัทฯ ได้หยุดการปล่อยสินเชื่อใหม่สำหรับเช่าซื้อเครื่องใช้ไฟฟ้ามาระยะหนึ่งแล้ว
ในส่วนของรถแท็กซี่จะหยุดปล่อยสินเชื่อการให้เช่าซื้อรถยนต์นับแต่นี้เป็นต้นไป
เนื่องจากพอร์ตรถแท็กซี่ของบริษัทฯ ปัจจุบันมีมูลค่าน้อย ไม่คุ้มต่อค่าใช้จ่ายในการดำเนินการ
ทางบริษัทฯ จะเก็บเงินจากพอร์ตลูกหนี้เดิมเท่านั้น บริษัทฯ
จะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่นได้
สำหรับธุรกิจที่จะลงทุนนั้นยังอยู่ในขั้นตอนของการเจรจา

ดังนั้นปัจจัยความเสี่ยงของบริษัทฯ
ที่คาดว่าจะมีผลกระทบต่อผลตอบแทนจากการลงทุนของผู้ลงทุนอย่างมีนัยสำคัญคือ

ความเสี่ยงจากการดำเนินธุรกิจ

บริษัทฯ ดำเนินธุรกิจเช่าซื้อเครื่องใช้ไฟฟ้า รวมทั้งการขายและเช่าซื้อรถแท็กซี่ และปัจจุบันบริษัทฯ
ได้หยุดปล่อยสินเชื่อใหม่สำหรับธุรกิจดังกล่าวแล้ว โดยมีผลตั้งแต่วันที่ 21 กุมภาพันธ์ 2550
ซึ่งได้กล่าวไว้ข้างต้นแล้วนั้น

อย่างไรก็ตามบริษัทฯได้พิจารณาจากการชะลอตัวของตลาดเครื่องใช้ไฟฟ้าและการแข่งขันด้านราคาค่อนข้างรุนแรง
ซึ่งจะมีผลทำให้บริษัทอาจจะมีความเสี่ยงจากการไม่คุ้มค่ากับการดำเนินงาน
และความเสี่ยงจากการคืนสินค้าของลูกค้าเนื่องจากราคาสินค้าลดลงอย่างต่อเนื่อง
และเมื่อเทียบมูลค่าหนี้ที่ชำระให้กับบริษัทกับราคาสินค้าใหม่ซึ่งมีราคาที่น้อยกว่า
รวมทั้งพอร์ตลูกหนี้เช่าซื้อรถยนต์ของบริษัทฯ มีมูลค่าน้อย
ซึ่งการขยายพอร์ตสินเชื่อให้เพียงพอที่จะสามารถทำกำไรให้คุ้มกับค่าใช้จ่ายในการดำเนินงานและผลตอบแทนต่อผู้ถือหุ้น
บริษัทฯ จะต้องขยายพอร์ตสินเชื่อให้มากขึ้น
ซึ่งการขยายพอร์ตสินเชื่อให้ได้ขนาดที่เหมาะสมของธุรกิจ บริษัทฯ
เห็นว่าจะต้องใช้เงินลงทุนที่ค่อนข้างสูง
และการหาแหล่งเงินที่จะใช้ในลงทุนจะเป็นแหล่งเงินประเภทเงินกู้ยืมจากสถาบันการเงิน
และต้นทุนเงินของบริษัทฯ คืออัตราดอกเบี้ยเงินกู้ยืม
ซึ่งในปัจจุบันนี้มีสถาบันการเงินหลายสถาบันได้เข้ามาขยายสินเชื่อประเภทให้เช่าซื้อรถยนต์มากขึ้นและสถาบันเหล่านี้มีต้นทุนการเงินเป็นอัตราดอกเบี้ยเงินฝาก
ซึ่งคิดเป็นส่วนต่างของอัตราดอกเบี้ยร้อยละ 3 – 4
ซึ่งบริษัทเห็นว่าน่าจะมีผลต่อคุณภาพลูกหนี้ค่อนข้างมากเนื่องอัตราดอกเบี้ยที่สถาบันการเงินใช้ในการปล่อยสินเชื่อต้องมีอัตราที่ถูกกว่าบริษัทอย่างแน่นอน
ซึ่งสิ่งนี้จะสะท้อนให้เห็นถึงพฤติกรรมผู้บริโภคทุกรายต้องการอัตราดอกเบี้ยที่ต่ำโดยทุกรายจะต้องขอใช้สินเชื่อจากสถาบันการเงินก่อนที่จะใช้ของบริษัทฯ
อย่างแน่นอน ซึ่งความเสี่ยงจากการขยายพอร์ตสินเชื่อให้เหมาะสมก็ค่อนยาก
เพราะถ้าบริษัทใช้เกณฑ์การพิจารณาสินเชื่อที่เข้มงวดเหมือนสถาบันการเงินผู้บริโภคส่วนมากก็จะมีคุณสมบัติที่สถาบันการเงินพิจารณาอนุมัติสินเชื่อ
ในทางกลับกันถ้าบริษัทฯ ใช้หลักเกณฑ์ในการพิจารณาคุณสมบัติของผู้ขอสินเชื่อด้อยลงบริษัทฯ
ก็มีลูกหนี้ที่ไม่มีคุณภาพก็จะสร้างปัญหาในการชำระเงินค่าเช่าซื้อในอนาคตอย่างแน่นอน

ดังนั้นบริษัทฯ จึงหยุดการปล่อยสินเชื่อ และบริษัทฯ
จะมีเงินสดเหลือจากการเก็บเงินจากบัญชีลูกหนี้เช่าซื้อ ซึ่งจะสามารถนำมาลงทุนในธุรกิจใหม่ได้ทันที
สำหรับธุรกิจใหม่อยู่ในขั้นตอนของการเจรจา

ความเสี่ยงจากการบริหารการเก็บเงินของลูกหนี้เช่าซื้อ

เนื่องจาก ณ ปัจจุบันบริษัทมีแหล่งเงินที่จะสามารถใช้ในการลงทุนในการทำธุรกิจใหม่
เป็นแหล่งเงินที่ได้มาจากการเก็บเงินจากพอร์ตลูกหนี้เดิม
ซึ่งถ้าการบริหารการเก็บเงินไม่มีประสิทธิภาพก็จะมีผลกระทบต่อเงินลงทุนของบริษัทฯ โดยตรง

อย่างไรก็ตามบริษัทฯ
มีวิธีการบริหารการเก็บเงินจากลูกหนี้ดังกล่าวโดยอาศัยเครือข่ายที่มีอยู่ในช่องทางของบริษัท ไมด้า
แอสเซ็ท จำกัด (มหาชน) และกลุ่มพนักงานในพื้นที่บางส่วน
โดยกำหนดผลตอบแทนที่ให้เครือข่ายดังกล่าวมีความคล่องตัวในการดำเนินการและลดต้นทุนค่าใช้จ่ายในการบริหารงานบางส่วนลงได้